**Tájékoztató**

**a Magyar mint idegen nyelv és kultúra tanulásával kapcsolatos hallgatói kötelezettségekről**

**(honlapra)**

2020/20201-es tanévtől a nem magyar tannyelvű képzésben részt vevő SH ösztöndíjasoknak magyarországi tanulmányaik első és második szemeszterében magyar mint idegen nyelv és kultúra kurzuson kell részt venniük. A nyelvtanulási kötelezettség nemteljesítése a havonta folyósított megélhetési támogatást érintő pénzügyi szankciókkal jár. A MID kurzust és az ezzel járó költségeket a Miskolci Egyetem Idegennyelvi Oktatási Központja (IOK) biztosítja a számára megítélt SH támogatás terhére.

A MID kurzus elvégzése az alábbi hallgatókra kötelező:

1. alapképzésben résztvevő elsőéves hallgatók
2. mesterképzésben résztvevő elsőéves hallgatók
3. osztatlan mesterképzésben részt vevő elsőéves hallgatók
4. szakmai előkészítőn részt vevő hallgatók
5. önköltséges képzésből átjelentkezettek az ösztöndíjas képzés első és második félévében

Nem vonatkozik a MID kurzus elvégzésének kötelezettsége az alábbi hallgatókra:

1. részképzésben résztvevők;
2. doktori képzésben résztvevők;
3. magyar nyelvi előkészítő képzésben résztvevők;
4. specializáción résztvevők;
5. akik a küldő országukban iskolarendszerű magyar nyelvű képzésben vettek részt, vagy legalább alapfokú (B1l szintű, államilag elismert komplex) nyelvvizsgával rendelkeznek;
6. akik korábban magyar nyelvű felsőoktatási tanulmányokra felkészítő magyar mint idegen nyelvi SH előkészítő képzésen vettek részt;
7. akik SH ösztöndíjasként egy másik képzési szinten már elvégezték a kötelező kétszemeszteres magyar mint idegen nyelv és kultúra kurzust és a kurzus elvégzését érdemjeggyel igazolja a hallgató;
8. aki ugyan nem rendelkeznek legalább alapfokú nyelvvizsgával, de azzal egyenértékű nyelvtudásukat bizonyítani tudják a felsőoktatási intézményben, amelynek beiratkozott hallgatói; - a felsőoktatási intézmény saját hatáskörben dönt ezen hallgatók MID kurzus elvégzése alóli felmentésükről;
9. nyelvtanulást megnehezítő tanulási zavarral (diszlexia, diszgráfia stb.) küzdő hallgató, aki ezt (akár hazájában, akár Magyarországon kiállított) okirattal igazolni tudja.

A MID kurzus elvégzése alóli felmentésről az Idegennyelvi Oktatási Központ felementési eljárás keretében dönt. A felmentési eljárás megindításához az IOK által biztosított felmentési kérelmi űrlap megfelelő kitöltése és az ahhoz szükséges igazolások csatolása szükséges.

**A MID kurzus teljesítéséről szóló igazolás és ennek elmaradásából fakadó következmények:**

Az ösztöndíjasnak a megélhetési támogatás folyósításához legkésőbb az adott tanév augusztus 31-ig érdemjegy megszerzésével kell bizonyítania, hogy részt vett a kétszemeszteres MID kurzuson és sikeres vizsgát tett, amely tényt a fenti időpontig jelzi az SH intézményi koordinátorának (Tudományos és Nemzetközi Osztály SH Office). E tényről való tájékoztatás elmaradása esetén az ösztöndíjas hallgató a következő tanévtől csökkentett megélhetési támogatást kap.

Amennyiben a nyelvtanulási kötelezettségének eleget nem tevő és ezért csökkentett megélhetési támogatásban részesülő hallgató új képzési szintre lép és azon is SH ösztöndíjban részesül, akkor a MID kurzus teljesítésével számára újra teljes összegű támogatás jár.

A nyelvtanulási kötelezettség elmulasztása esetén a támogatási összeg az alábbiak szerint csökken:

1. óralátogatások elmulasztásával 0 Ft/hónapra az ösztöndíjas jogviszony végéig (a hiányzások maximális számát a Miskolci Egyetem Tanulmányi és Vizsgaszabályzata szabályozza);
2. óralátogatások mellett, de a vizsga elmulasztása vagy sikertelensége esetén 30.000 Ft/hónapra a sikeres vizsga letételéig.